o
Voitko kertoa, mitä taustaa vasten Danielin kirja kirjoitettiin.
Babylonialaiset olivat valloittaneet Juudean.
Tämä tapahtui noin vuoden 586 eKr. tienoilla.
Babylonian kuningas Nebukadnessar tuli Babyloniasta,
mikä oli nykyisen Irakin alueella,
ja hän tuhosi ensimmäisen temppelin ja Jerusalemin kaupungin.
Tämä tapahtui Daavidin suvun jälkeläisen kuningas Joojakimin
hallintoaikana.
Nebukadnessar vei ylimystöperheitä vangittuina Babyloniaan.
Tästä alkoi juutalaisten pakkosiirtolaisuus Babyloniassa.
Kuinka tällaista voi tapahtua Israelille,
jolle Jumala oli luvannut niin paljon kuningas Daavidin eläessä?
Toisaalta Jumala lupasi siunata Israelia, jos kansa pitää Herran lait.
Mutta israelilaiset eivät olleet uskollisia Jumalalle.
He olivat tottelemattomia, ja siksi joutuivat maksamaan siitä hinnan.
Eteläinen Juudean kuningaskunta valloitettiin,
ja tämän hinnan Juuda maksoi tottelemattomuudestaan.
Kuinka kauan rangaistusta kesti?
Profeetta Jeremia oli jo aikaisemmin profetoinut,
että Babylonian pakkosiirtolaisuus kestäisi noin 7 vuosikymmentä.
Daniel vietiin Juudeasta kolmen ystävänsä kanssa:
Hananjan, Miisaelin ja Asarjan.
Näille neljälle miehelle annettiin babylonialaiset nimet.
He eivät halunneet menettää juutalaista identiteettiään,
joten he kieltäytyivät syömästä epäkosheria ruokaa
ja juomasta pakanoiden viiniä.
He vaativat kasvisruokaa, eivätkä juoneet viiniä.
He olivat terveitä, ja kuningas Nebukadnessar oli tyytyväinen.
Jumala antoi Danielille unien selittämisen lahjan.
Kuinka hän käytti tätä lahjaa?
Danielilla oli erityinen viisaus selittää unia.
Kuningas Nebukadnessar näki erikoisia unia,
joita kukaan ei voinut selittää.
Vain Daniel pystyi selittämään kuninkaan unet.
Tämän jälkeen Nebukadnessar antoi Danielille ja tämän ystäville
arvostusta ja lahjoja, ja ylensi heidät erityistehtäviin.
Nebukadnessarin unet liittyvät lopunaikoihin.
Nebukadnessar näki useita unia.
Yhdessä hän näki suuren patsaan, joka oli tehty eri metalleista.
Pää oli kultaa, ja rintakehä ja kädet hopeaa.
Vatsa ja lantio olivat kuparia.
Jalat olivat rautaa.
Nämä metallit symboloivat neljää valtakuntaa:
kultainen pää oli Babylonian imperiumi.
Hopeinen osa symboloi Persiaa.
Vatsa ja lantio symboloivat Kreikan imperiumia.
Rautajalat symboloivat Rooman imperiumia.
Sitten hän näki kiven, joka lensi jostain vuoresta patsasta kohti
iskeytyen siihen ja tuhoten sen palasiksi.
Tästä alkoi uusi, iankaikkinen valtakunta.
Mitä tämä tarkoittaa?
Kivi symboloi Messiasta Jeesusta.
Hän tulee ja aloittaa ikuisen valtakunnan.
Neljä valtakuntaa tuhotaan,
ja Rooman imperiumin aikaan alkaa uusi, iankaikkinen valtakunta.
Tämä tarkoittaa Jeesuksen hengellistä valtakuntaa.